Publication: Magyar Közlöny
Issue: MK-2002-141 (Year: 2002, Number: 141)
Era: 1990-2004
Section: „87. § Az adóhatóság alkalmazottja a végrehajtási eljárásban az egyes végrehajtási cselekmények foganatosításakor a bírósági végrehajtásról szóló 1994. évi LIII. törvény
Paragraph Index: 1295

(2) Ha az adóhatóság az azonnali beszedési megbízást valós tartalmú végrehajtható okirat hiányában nyújtotta be, a beszedési megbízás teljesítése napjától a jogosulatlanul beszedett adó, költségvetési támogatás visszatérítése napjáig a késedelmi pótlékkal azonos mértékû kamatot fizet. 94/A. § Ha az adóhatóság az adóst megilletõ járandóságot (kifizetést), a hitelintézetnél kezelt összeget, illetõleg követelést vonja végrehajtás alá, és a munkáltató, kifizetõ, hitelintézet, valamint más személy az adóhatóság felhívása ellenére a levonást, átutalást, megfizetést elmulasztja, vagy nem a jogszabályban elõírtaknak megfelelõen teljesíti, az adóhatóság határozattal kötelezi a levonni, átutalni, megfizetni elmulasztott összeg erejéig az adótartozás megfizetésére. A határozatban foglalt teljesítési határidõ elteltével az adóhatóság az adóvégrehajtási szabályok szerint intézkedik a tartozás behajtása (végrehajtása) iránt. Végrehajtás ingó és ingatlan vagyontárgyakra 94/B. § Amennyiben a végrehajtást a vállalkozási tevékenységet végzõ adózó üzemi, illetve üzleti tevékenységéhez szükséges gépjármûvére folytatják, az adóvégrehajtó a végrehajtást a törzskönyv lefoglalásával foganatosítja. Ha az ezt követõ 6 hónapon belül az adózó az adótartozását nem fizeti meg, az adóvégrehajtó a gépjármûvet lefoglalja. 94/C. § (1) Az ingatlanvégrehajtás elrendelésének akkor van helye, ha az adótartozás együtt az 500 000 forintot meghaladja, illetve ennél kisebb összeg esetén, ha a tartozás a végrehajtás alá vont ingatlan értékével arányban áll.

Source: https://magyarkozlony.hu/hivatalos-lapok/f2aeb4ea60bf358f67cb51b3cefaa37f0d988427/dokumentumok/e1743b9f247b925334b6c7a6befb512fadaf3bb4/letoltes